kardosdrur/scandi-wiki huggingface dataset:
John Boyne

John Boyne (født 30. april 1971 i Dublin) er en irsk forfatter. Han har skrevet elleve romaner for voksne og seks romaner for børn og unge. Han er formentlig mest kendt for den prisbelønnede roman Drengen i den stribede pyjamas, der lå på New York Times' bestsellerliste i flere måneder og som allerede betegnes som en "klassisk børnebog".

John Boyne har studeret engelsk litteratur på Trinity College i Dublin og 'creative writing' ved University of East Anglia i Norwich, hvor han modtog Curtis Brown-prisen.

Bibliografi

For voksne læsere 
 The Thief of Time (2000)
 The Congress of Rough Riders (2001)
 Crippen (2004)
 Next of Kin (2006)
 Mutiny On The Bounty (2008)
 The House of Special Purpose (2009)
 The Absolutist (2011)
 This House Is Haunted (2013)
 A History of Loneliness (2014)
 The Heart's Invisible Furies (2017)
 A Ladder To The Sky (2018)

For yngre læsere 
 Drengen i den stribede pyjamas (original titel: The Boy in the striped Pyjamas) (2006)
 Drengen, der løb væk (original titel: Noah Barleywater Runs Away) (2010)
 The Terrible Thing That Happened To Barnaby Brocket (2012)
 Bliv hvor du er og så af sted (original titel: Stay Where You Are And Then Leave) (2013)
 Drengen på toppen af bjerget (original titel: The Boy at the Top of the Mountain) (2015)
 My Brother's Name is Jessica (2019)

Referencer

Eksterne henvisninger 

 
 

Forfattere fra Irland
Camino de Las 100 curvas

Camino de Las 100 curvas ('Vejen med de 100 kurver') er en vej i Argentina nær byen Villa Carlos Paz i provinsen Córdoba i Argentina. Vejen er en turistattraktion i området.

Vejen forbinder byen Reloj Cú - Cú ved La Falda med søen San Roque. Vejen løber gennem mange smukke områder, herunder mange mindre byer og bjerglandskaber. Vejen har en lang række sving og kurver, hvilket har givet navn til vejen. Vejen ender ved dæmningen, der opdæmmer søen.

Eksterne links 
 Omtale i turistbrouche 

Veje
Argentinas geografi
Skagen Posthus

Skagen Posthus eller Skagen Distributionscenter er et postdistributionscenter på Chr. d. X's Vej i Skagen. Tidligere var det også et posthus. Alt postomdeling i 9990 Skagen og 9982 Ålbæk foregår med udgangspunkt fra Skagen Posthus.

Den 6. november 2007 lukkede postekspeditionen i posthuset, og personalet blev virksomhedsoverdraget til en nyindrettet postbutik i SuperBrugsen, på Sct. Laurentiivej. Det skyldtes flere års fald i posthusets omsætning.

Kilder 

Posthuse i Danmark
Posthus
Bygninger, konstruktioner og anlæg i Frederikshavn Kommune
Mer de Glace

Mer de Glace (Hav af is) er en gletsjer i den nordligste del af Mont Blancmassivet i den franske del af Alperne tæt på Chamonix i Arve-dalen. Med en længde på omtrent 7 km og en maksimal dybde af 200 m er det den største gletsjer i Frankrig.

Geografi 
Gletsjeren har sin oprindelse i en højde af 4.000 m.o.h. og faldt - frem til år 2003 - til en højde af 1.500 m.o.h. Gletsjeren var engang synlig fra Chamonix, men de senere års nedsmeltning har gjort, at gletsjeren dårligt nok er synlig nedefra. Den tilføres undervejs sne og is fra flere mindre gletsjere. Mer de Glace flyder i retningen nord-nordvest.  

Mer de Glace er, som alle gletsjere, konstant underlagt naturens love, der betyder, at nedbør, især i form af sne, forøger dens størrelse, mens nedsmeltning, hovedsageligt om sommeren, får den til at svinde ind. Gletsjeren er i konstant bevægelse under indflydelse af dens egen vægt og presser smeltevandet foran sig. Dette føres af mindre vandløb ned i Arve-dalen, hvor vandløb tilflyder floden Arve.

Gletsjerens hastighed er betydelig, selv om den ikke er synlig med det blotte øje. I den øvre del har den en hastighed på ca. 120 m om året, mens den flytter sig 90 m om året i den nedre del, hvilket er omtrent 1 cm i timen.

Transport 
Mer de Glace var det første sted ved Chamonix, som var en egentlig turistattraktion. Der er anlagt en tandhjulsbane, Chemin de fer du Montenvers, der transporterer passagerer fra Chamonix og op til området ved gletsjerens udmunding. Herfra fører en svævebane næsten lodret ned i den stejle gletsjerdal. Fra svævebanen er der anlagt en gangsti det sidste stykke ned til gletsjeren, hvor det er muligt at besøge en grotte ind i isen.

Kildehenvisninger

Eksterne henvisninger 
 Svævebanen omtalt på 'Lift-World'

Chamonix
Gletsjere
Mont Blanc
The Town I Loved So Well

"The Town I Loved So Well" er en sang skrevet af Phil Coulter om sin barndom i Derry, Nordirland. De første tre vers beskriver hans simple livsstil da han voksede op i Derry mens de sidste to omhandler konflikten i Nordirland, og beklager hvordan hans fredsommelig hjemby var blevet en større militær forpost, plaget af vold.

Sangen er blevet indspillet i flere coverversion både på originalsproget og flere andre sprog.

The Dubliners indspillede deres version af sangen på albummet Plain and Simple fra 1973 med Phil Coulter selv som producer. 
Pierre Bensusan udgave af sangen udkom på albummet Prés de Paris i 1975. The Irish Tenors indspillede en liveudgave i 1999 på deres album The Irish Tenors - Live in Dublin.

Tri Yann, der er et berømt bretonerband har også indspillet sangen under navnet "La Ville que J'ai Tant Aimée" med tekst på fransk på albummet Café du Bon Coin fra 1983. En tysk version er blevet indspillet af Hannes Wader under navnet "Kleine Stadt".
Den norske musiker Lillebjørn Nilsen har gendigtet teksten til norsk og udgivet sangen under navnet "Byen jeg kjente som min". Den blev udgivet i 1982 på LP'en Original Nilsen.

Den danske visesanger og komponist Erik Grip har indspillet en dansk udgave under navnet "Byen" på sit album Skærver og Skrå fra 1985.

Referencer 

The Dubliners sange
Dronninglund Posthus

Dronninglund Posthus eller Dronninglund Distributionscenter er et postdistributionscenter i Dronninglund. Tidligere var det også et posthus. Al postomdeling i 9330 Dronninglund, 9340 Asaa, 9362 Gandrup og 9370 Hals foregår med udgangspunkt fra Dronninglund Posthus.

Den 1. september 2004 lukkede postekspeditionen i posthuset, og personalet blev virksomhedsoverdraget til en nyindrettet postbutik i Super Best, på Stationsvej. Det skyldtes flere års fald i posthusets omsætning.

Kilder 

Posthus
Bygninger, konstruktioner og anlæg i Brønderslev Kommune
Posthuse i Danmark
Støvring Posthus

Støvring Posthus eller Støvring Distributionscenter er et postdistributionscenter på Mercurvej i Støvring. Tidligere var det også et posthus. Alt postomdeling i 9530 Støvring, 9541 Suldrup, 9230 Svenstrup J 9520 Skørping, 9510 Arden, 9575 Terndrup og 9574 Bælum foregår med udgangspunkt fra Støvring Posthus.

I 1999 lukkede postekspeditionen i posthuset, og personalet blev virksomhedsoverdraget til en nyindrettet postbutik i Grangårdscenteret, på Jernbanegade. Det skyldtes flere års fald i posthusets omsætning.

Den 1. marts 2005 flyttede postbutikken fra Grangårdscenteret til Bøger & Papir på Jernbanegade. Det skete på grund af for lidt kunder.

Historie 
Den 1. januar 2014 lukkede Skørping Posthus og størstedelen af de ansatte blev herefter flyttet til Støvring Posthus.

I 2013 lukkede Svenstrup J Posthus og de ansatte blev derefter flyttet til Støvring Posthus.

Kilder 

Posthus
Bygninger, konstruktioner og anlæg i Rebild Kommune
Posthuse i Danmark
Nibe Posthus

Nibe Posthus eller Nibe Distributionscenter var indtil 30. september 2015 et postdistributionscenter på Østerlandsvej i Nibe. Alt postomdeling i  9240 Nibe foregik med udgangspunkt fra Nibe Distributionscenter, men nu bliver den udelt fra fra Aars Posthus.

Distributionsbygningen var før 2010 hjemsted for S. E. Christensens Maskinværksted. Den seneste distributionsbygning har aldrig været et posthus. Nibes posthus lagde på Strandgade.
I løbet af 2015 lukkes Nibe Distribution og alt postomdeling vil herefter blive udsendt fra Aars Posthus.

Den 12. januar 2010 flyttede Nibe Distributionscenter fra det lukkede Nibe Posthus på Strandgade til Østerlandsvej i Nibe. Det skete på grund af at Aalborg Kommune havde planlagt nye aktiviteter på grunden.

Den 16. august 2004 lukkede postekspeditionen i posthuset på Stransgade, og personalet blev virksomhedsoverdraget til en nyindrettet postbutik i Super Best, på Toften. Det skyldtes flere års fald i posthusets omsætning.

Kilder 

Posthus
Bygninger, konstruktioner og anlæg i Aalborg Kommune
Nedlagte posthuse i Danmark
Solbergfjorden

Solbergfjorden er en fjord på sydøstsiden af øen  Senja i Troms og Finnmark fylke i Norge. Den ligger i kommunerne Tranøy, Dyrøy, Lenvik og Sørreisa. Fjorden strækker sig 27 km  mod nordøst til Tømmervika i Sørreisa. 

I vest starter fjorden mellem Tranøya i nord og Dyrøya i syd. I vest grænser fjorden til Tranøyfjorden som går mod syd til Vågsfjorden. I øst går Reisfjorden mod syd til byen Sørreisa, mens Finnfjorden går nordover til Finnsnes og Gisundet på østsiden af Senja. 

De største bebyggelser langs fjorden er bygderne Skatvik, Solberg, Vangsvika, Rubbestad og Russestad på Senja. På fastlandet på sydsiden af fjorden ligger bygder Espenes og Forstrand i Dyrøy. 

På nordsida af fjorden går Fv231 og Fv227 og på sydsiden går Fv211 og Fv212. Længst mod øst i fjorden går Riksvei 86. 

Fjorde i Troms og Finnmark
Tranøy
Dyrøy
Lenvik
Sørreisa
Reisfjorden

Reisfjorden er en fjordarm af Solbergfjorden i Sørreisa kommune i Troms og Finnmark fylke i Norge. Fjorden strækker sig 6 km mod øst til byen Sørreisa i bunden  af fjorden. Fjorden har indløb mellem Grunnreisa i nordøst og Håkjerringneset i sydvest. Der ligger bebyggelser langs hele fjorden. Vest for Sørreisa ligger Smørsgård og Skøelv og nord for Sørreisa ligger Gottersjord, Djupvåg og Grunnreisa. 

Riksvei 86 går langs syd- og østsiden af fjorden, mens Fv211 går langs vestsiden. 

Fjorde i Troms og Finnmark
Sørreisa
Paul Gudim-Levkovitj

Paul Gudim-Levkovitj (Павел Павлович Гудим-Левкович, født 6. december 1873 i St. Petersborg, død 16. april 1953 i La Napoule nær Cannes) var en russisk adelsmand, officer og samler.

Paul Gudim-Levkovitj blev født i St. Petersborg i Rusland. Han var søn af general Paul Konstantinovitj Gudim-Levkovitj (1842-1907). Han blev i oktober 1906 gift med Evelyn Green (1880-1944). Gudim-Levkovitj blev uddannet på Den Kejserlige Pageskole i St. Petersborg og virkede efter udnævnelsen til løjtnant som officer i forskellige gardeenheder i St. Petersborg. I 1904-05 deltog han i den Russisk-japanske krig, hvor han blev hårdt såret. I 1909-1917 var han russisk militærattaché i Athen, men efter den russiske revolution i 1917 ønskede han ikke at tjene Sovjetunionen og boede derfor i en årrække i la Napoule nær Cannes i Frankrig. Her skabte han en særdeles omfattende samling af førrevolutionære russiske uniformer, våben, medaljer og andet militaria, som han indsamlede fra andre eksilerede russiske officerer. Samlingen kaldte han Det Kejserlige Russiske Hærmuseum. I 1943 overførte han samlingen til Tøjhusmuseet i København, og kom også selv til København, hvor han bistod med samlingens nærmere registrering. Han boede i Danmark frem til 1945, hvor han rejste hjem til La Napoule, hvor han døde i 1953.

Gudim-Levkovitjs samling er en af verdens fornemste af kejserlige russiske militære genstande. Den har været genstand for flere særudstillinger og indgår nu som en af de samlinger, der præsenteres i den basisudstilling, der åbnede på Tøjhusmuseet i 2013.

Eksterne henvisninger 
 En Pragtfuld Tid på Tøjhusmuseets hjemmeside

Militærfolk fra Rusland
IPhone 5s

iPhone 5s er en smartphone udviklet af Apple Inc. og er den syvende generation af iPhone. Apple præsenterede den 10. september 2013 i Cupertino ved Apple Campus.

iPhone 5s er den første smartphone i verden som benytter 64-bit ARMv8-A-processor, og processoren er indlejret i Apples A7-mikrochip. Desuden har den en Apple M7 co-processor, som en backup til gyroskop, kompas og sensorer. Samtidig er der en helt ny teknisk feature i forhold til tidligere års modeller i form af en fingeraftryksscanner, der indtil videre er begrænset til at låse telefonen op, og købe apps på Itunes/App Store. Denne fingeraftrykslæser har fået navnet Touch ID, og sidder placeret i Home-knappen. iPhone 5s er en af verdens første mobile enheder med fingeraftrykssensor.

iPhone 5s kan fås i ni forskellige varianter i form af kombinationer af farver og hukommelsesstørrelser:
 Farver: Sølv/hvid, guld/hvid og sort/grå (Space-Grey).
 Hukommelse: 16 GB, 32 GB og 64 GB

Kilder

Eksterne henvisninger 

 2. oktober 2013, mobil.nu: iPhone 5s imponerer i vores benchmark-test

5s
IPhone 5c

iPhone 5C er en smartphone udviklet af Apple Inc. og er del i en ny generation af mid-end iPhones. Apple præsenterede modellen, den 10 september 2013 i Cupertino ved Apple Campus. iPhone 5C fås med enten 8, 16 eller 32 GB hukommelse.

Design 
iPhone 5C er den første iPhone, der er lavet i en lang række farver. iPhone 5c kan fås i hvid, blå, gul, pink og grøn. Alle med sort forside. iPhone 5C's bagside er lavet af hårdt plastic, som de ældre iPhones er (iPhone, iPhone 3G og iPhone 3GS).

Kilder 

5c
Forbundsdagsvalget 1953

Forbundsdagsvalget i Tyskland 1953 fandt sted den 6. september 1953. Det var det andet valg til Vesttysklands forbundsdag.

Resultatet af valget var, at Konrad Adenauer blev siddende som forbundskansler og leder for en stor koalitionsregering med 2/3 flertal bestående af CDU/CSU og de fleste andre partier undtagen SPD.

Resultater

Et antal medlemmer (6 CDU, 11 SPD, 5 FDP) er indirekte valgt af Berlins parlament og er ikke inkluderet nedenfor. Saarland deltog ikke i valget.

Eksterne henvisninger 
 Officielt valgresultat 

Politiske valg i 1953
Politiske valg i Tyskland
Sofielundlejren

Sofielundlejren blev opført i 1944 til den danske brigade i Sverige. Lejren blev i 1945 nedtaget og flyttet med til Danmark, hvor den blev genopført på Fælleden ved Holbæk. I 1976 blev den nedlagt.

Militære anlæg i Danmark
Bygninger, konstruktioner og anlæg i Holbæk
Generalvejkommissionen

Generalvejkommissionen var en kommission nedsat i 1778 for at forestå den administrative udbygning  og udbedring af det danske vejvæsen. Kommissionen var nært knyttet til Rentekammeret.

Det var generalvejkommissionen der med Hærens Ingeniørkorps som entreprenør og lokal betalt arbejdskraft, rykkede ud over landet og byggede veje og broer.

Vejene blev klassificeret i 3 grupper alt efter trafikbelastning:             
Hovedlandeveje
Mindre landeveje og biveje
Sogne-, kirke- og mølleveje

Der fulgte også en anvisning på, hvordan materialerne kunne fremskaffes, bl.a. fra bøndernes marker, hvor der fandtes let tilgængelige randsten fra jættestuer og dysser.

Kommissionen blev ophævet i 1808, og dens opgaver lagt ind under Rentekammeret.

Danske myndigheder under enevælden
Vejhistorie
Ophørt i 1808
Etableret i 1778
Danske kommissioner
Askja

Askja er en aktiv vulkan med flere overlejrede calderaer, som ligger i Islands centrale højland lidt nord for gletcheren Vatnajökull. I den sydøstlige del af calderakomplekset ligger Öskjuvatn, eller Askja-søen, som blev dannet ved et eksplosivt udbrud i 1875.

Vulkan-systemet 
Askja er en centralvulkan beliggende i den nordlige vulkanske zone, der strækker sig fra Vatnajökull og op til nordkysten af Island. Selve centralvulkanen er domineret af flere overlejrede calderaer. Den største caldera med en diameter på 8 km blev dannet for ca 10000 år siden medens den yngste caldera med en diameter på ca 4,5 km blev dannet ved udbruddet i 1875. Øst og syd for caldera-komplekset ligger Dyngjufjöll-bjergene med tinder til ca 1500 meters højde. Ligesom andre centralvulkaner i Island har Askja et udstrakt sprækkesystem. Dette strækker sig ca 30 km i sydlig retning, indtil det forsvinder under isen i Vatnajökull. Mod nord har det en udstrækning på mindst 120 km .

Udbrud 
Indtil det store udbrud i 1875 havde vulkanen i historisk tid kun haft svag aktivitet . I 1875 undergik Askja imidlertid et voldsomt eksplosivt udbrud med en styrke på 5 på VEI-skalaen. Som følge af udbruddet dannedes en 4,5 km bred caldera, der i dag rummer den 220 m dybe sø Öskjuvatn. Eksplosionskrateret Víti ved søens nordøstlige ende dannedes også ved dette udbrud . I det 20. århundrede har Askja haft et antal mindre basaltiske udbrud, det seneste i 1961.

Steder og turisme 

På trods af sin afsides beliggenhed er Askja et populært turistmål. Öskjuvatn og Víti-krateret er tilgængelige fra en parkeringsplads ved nordsiden af calderaen, hvorfra der er en vandring på ca 2,5 km gennem calderaen. I Dyngjufjöll-bjergene øst for Öskjuvatn ligger kløften Drekagil ("Dragekløften"), hvor der også findes en hytte og en lejrplads. Nordøst for Askja ligger den 1682 m høje tuya-vulkan Herðubreið, der kan ses fra en stor del af det nordøstlige højland. Mod sydøst ved randen af Vatnajökull ligger det delvist isdækkede vulkan-massiv Kverkfjöll med blandt andet et stort område med varme kilder og fumaroler.

Askja ligger ca 100 km fra ringvejen i nord og er kun tilgængelig via dårlige højlandsveje, som kræver firehjulstrukne køretøjer. Området er tilgængeligt fra juli, når sneen smelter, og et par måneder frem, indtil vinteren igen sætter ind.

Referencer

Eksterne henvisninger 

Vulkaner i Island
Modtagerflex

Modtagerflex er en aftale mellem postmodtageren og Post Danmark, som giver samtykke til at postbudet må stille pakker og store breve på en postadresse.

Modtagerflex er for alle slags husstande. 

Aftalen fungerer på den måde, at der på forhånd aftales et sted blandt op til ti mulige, hvor postbuddet må stille forsendelser. Husstanden får så tilsendt et klistermærke med en bogstavkode, som klistres på postkassen eller hoveddøren. Ud fra klistermærkets bogstavkode ved postbuddet, hvor forsendelserne må stilles. 

Aftalen gælder ikke for rekommanderet post, værdiforsendelser, toldforsendelser eller pakker med postopkrævning, her er der krav om kvitteringen for modtagelse.

Tilmelding til Modtagerflex kan foretages på ePosthuset. 

Ved tilmelding til Modtagerflex accepterer postmodtageren at påtage sig ansvaret for eventuel bortkomst eller beskadigelse af en forsendelse, efter at Post Danmark har afleveret den på det aftalte sted. Modtageren accepterer også, at afsendere af postale forsendelser har adgang til at se, at modtageren er tilmeldt Modtagerflex.

Kilder

Eksterne henvisninger 
Postdanmark.dk om modtagerflex
Forretningsbetingelser for Modtagerflex

Post Danmark
Produkter
Søfting

Søfting, Skaland og Veset udgør en større bygd i Vefsn i Nordland fylke, Norge. Bygden ligger fem kilometer nord for byen Mosjøen.

Fylkesvej 78 og Nordlandsbanen strækker sig side om side gennem bygden.

I bygden, som ligger i Vefsnfjordens umiddelbare nærhed, findes elven Fusta.

Søfting og Skaland tilhører Vefsns ældste gårde og kendes gennem skriftlige kilder siden 1300-tallet. Bygden er fundsted for en række oldsager, blandt andet fra folkevandringstiden og fra stenalderen.

Kildehenvisninger 

Nordlands geografi
Rekommanderet post

Rekommanderet post eller anbefalet post er postforsendelser som breve, postpakker og andet med værdifuldt indhold eller med behov for sporbarhedsstyring udover, hvad der kan fås gennem almindelig post. Den postede enheds detaljer registreres i et register, således at forsendelsens lokalitet kan spores, i nogle tilfælde indeholder rekommanderet post også en forsikring, der dækker evt. tab. Traditionelt har rekommanderet post været en manuel proces, som gav en stor variation af forskellige poststempler og registreringsmærker. Mange lande har specielle kuverter til rekommanderet post. Tidligere i historien var lignende services kendt som pengebreve. I dag er registreringsprocessen med rekommanderede forsendelser i høj grad computerstyret med stregkodescanning og registreringsmærker, som erstatter de traditionelle analoge mærker med kun et serienummer.

Generelt set er servicen forudbetalt og afsender modtager en kvittering for afsendelse. Afsenderen får desuden et unikt registreringsmærke som klistres på forsendelsen. Undervejs fra posthus til posthus og gennem sorteringsmaskinerne registreres forsendelsen løbende. Processen afsluttes når postmodtageren underskriver for forsendelsen. Med computeriseringen og stregkodeteknologien er loggingprocessen blevet simplere og både afsender og modtager har mulighed for at følge forsendelsen via. internettet.

I de fleste lande kræver rekommanderet post et mærke på 13 cifre og en tilhørende stregkode. De to første bogstaver indikerer registreringen (normalt "RR") mens de sidste to cifre udgør afsenderlandets landekode. fx, RR913282511SG indikerer Singapore, RB5584847749CN indikerer China eller RR123456785KR indikerer Korea.

I Danmark 
I Danmark tilbyder Post Danmark rekommanderede postforsendelser, når der ønskes en bedre sporbarhedsstyring end ved de øvrige forsendelsestyper. Penge og/eller ihændehaverpapirer i rekommanderede breve må ikke overstige 1.050 kr. pr. brev og 5.650 kr. pr. pakke. Ved penge og/eller ihændehaverpapirer med højere værdi skal forsendelsen afsendes som værdiforsendelse.

Kilder 

Postvæsen
Kommunikation
VM i tennis på hardcourt

Verdensmesterskaberne i tennis på hardcourt blev afholdt i perioden 1912–14 og 1920–23. Spillestedet var grusbanerne i Stade Français i Saint-Cloud, Paris, bortset fra i 1922, hvor mesterskaberne blev afholdt i Royal Leopold Club i Bruxelles, Belgien. Mesterskaberne var åbne for alle amatørspillere fra hele verden og var fra 1913 en del af tre verdensmesterskaber, som det nydannede International Lawn Tennis Federation officielt anerkendte. De to andre var VM i tennis på græsbane i form af Wimbledon-mesterskaberne i London og VM i tennis på overdækket bane, der blev afholdt forskellige steder. US National Championships var ikke et officielt ILTF-verdensmesterskab, men det blev af nogle regnet for en turnering med samme status som verdensmesterskaberne.

Verdensmesterskaberne på hardcourt var åbne for alle nationaliteter i modsætning til de franske mesterskaber, som til og med 1924 kun var for spillere med licens i Frankrig. De franske mesterskaber blev også spillet et andet sted dengang, i Racing Club de France.

VM på hardcourt blev ikke spillet i 1924, da Paris var vært for de olympiske lege, hvis tennisturnering blev afholdt i Colombes-distriktet i udkanten af byen, og som også blev anset for et slags mesterskab. I 1925 blev mesterskaberne nedlagt, da de franske mesterskaber (nu French Open) åbnede op for internationale deltagere. Derfor bliver VM på hardcourt af nogle anset for en forløber for French Open.

Vindere og finalister

Herresingle

Damesingle

Herredouble

Damedouble

Mixed double

Kilder / eksterne henvisninger 
 1912-1914 The first World Clay Court Championships  
 Championnats du monde sur terre battue (1912-1923)  
 Tennis Forum - Complete World Hard Court Championships results (1912-14; 1920-23)

Noter 

Tennis i Frankrig
Hardcourt
Tennisturneringer
Etableret i 1912
Ophørt i 1923
Postforsendelse

En postforsendelse eller blot post er en eller flere forsendelser, der leveres af et postvæsen eller anden postleverandør. Typisk er der tale om breve, postpakker og diverse tryksager.

Breve 
Breve benyttes typisk til afsendelse af informationer. De omfatter en lang række af formater, hvor C5 og A4 formaterne er nogle af de mest populære. De største breve kaldes for maxibreve og kan i princippet være større end postpakker. Brevet har gennem de senere år fået stor konkurrence fra elektronisk post, som er hurtigere og billigere til afsendelse af informationer.

Postpakker 
Postpakker benyttes typisk til afsendelse af fysiske genstande. I almindelige postpakker er forsendelsen forsikret mod tab og pakken er sporet med en stregkode. Maxibreve kaldes nogle gange for brevpakker, hvor der er betalt brevporto, dvs. at de sendes som almindelige breve uden stregkode og forsikring. Pakkeområdet har de senere år været i vækst grundet stigende e-handel.

Rekommanderet post 
Rekommanderet post er post, der er sporet i ekstra høj grad, og hvor det er et krav at modtageren skal kvittere for modtagelse. Forsendelserne er ofte også forsikrede og forsynede med stregkode.

Værdiforsendelser 
Værdiforsendelser er forsendelser med ekstra høj værdi og som er forsikrede.

Tryksager 
Tryksager er masseproducerede grafiske produkter, det omfatter postkort, magasiner, tidsskrifter, aviser, kataloger og reklametryksager. Nogle tryksager afsendes som adresseløse forsendelser.

Forsendelse